**Aleks Haatanen** (s. 16. marraskuuta 2000 Vantaa) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan vasen laitahyökkääjä. Haatanen laukoo oikealta.

Ura
---

### Seuraura

Haatanen aloitti jääkiekkoilun seitsemänvuotiaana Kiekko-Vantaassa. Hän siirtyi C-juniori-ikäisenä Espoo Bluesiin, jossa Haatanen voitti kauden 2014–2015 päätteeksi C-nuorten Suomenmestaruuden. Kaudella 2015–2016 hän voitti tehoilla 9+21=30 koko C-nuorten SM-karsintojen syöttöpörssin ja sijoittui pistepörssissä toiseksi edellään vain joukkuetoveri Konsta Hirvonen. C-nuorten SM-sarjan runkosarjassa Haatanen oli Bluesin paras pistemies ja syöttäjä tehoilla 16+33=49, joilla hän sijoittui pistepörssissä viidenneksi. Pudotuspeleissä hän oli joukkueen paras pistemies ja syöttäjä tehoilla 3+6=9. Haatanen voitti kauden päätteeksi C-nuorten SM-hopeaa ja hänet valittiin ensimmäiseen tähdistökentälliseen. Haatanen siirtyi kaudeksi 2016–2017 Helsingin IFK:n B-nuoriin. Kaudeksi 2017–2018 hän palasi Bluesiin ja pelasi suurimman osan kaudestaan seuran A-nuorissa.

Kaudeksi 2018–2019 Haatanen siirtyi Pelicansin A-nuoriin.. Haatanen oli joukkueen kolmanneksi paras pistemies tehoilla 14+30=44. 21. marraskuuta 2018 seura lainasi hänet Mestis-joukkue Heinolan Peliittoihin Haatasen kanssa yhdessä A-nuorissa pelanneiden ketjukavereidensa Waltteri Merelän ja Sakke Hämäläisen kanssa. Haatanen pelasi siellä kauden aikana 14 runkosarjaottelua tehopistein 2+7=9. Hän debytoi Pelicansin SM-liigajoukkueessa 5. joulukuuta 2018 Hämeenlinnan Pallokerhoa vastaan. Ottelussa liigadebyyttinsä teki myös tutkapari Sakke Hämäläinen. Haatanen merkittiin Pelicansissa 13. hyökkääjäksi. Hän sai ottelussa jääaikaa 4.12 minuuttia. Haatanen pelasi kauden aikana kaksi SM-liigaottelua.

Toukokuussa 2019 Haatanen teki Pelicansin kanssa 2+1-vuotisen SM-liigasopimuksen. Samana kesänä NHL-varaamaton Haatanen osallistui Los Angeles Kingsin eurooppalaispelaajien leirille Saksassa. Syyskuussa seura lainasi hänet Peliittojen Mestis-joukkueeseen, jossa Haatanen pelasi suurimman osan kaudesta 2019–2020. Hänen varsinainen tulokaskautensa sarjassa toi 30 runkosarjaottelussa tehot 5+16=21. Viidessä Suomen Cupin ottelussa Haatanen teki tehot 1+2=3. Hän pelasi Pelicansin SM-liigajoukkueessa kauden aikana 15 runkosarjaottelua tehden neljä syöttöpistettä sekä kaksi Mestarien liigan ottelua ilman tehopisteitä. Haatanen pelasi runkosarjaotteluistaan 12 kevätkaudella, kun hän otti paikan Pelicansin kokoonpanosta, kun lopulta sarjataulukossa toiseksi viimeiseksi sijoittuneen joukkueen jätti useampi pelaaja.

Kaudella 2020–2021 Haatanen murtautui SM-liigatasolle, jossa hän pelasi varsinaisen tulokaskautensa tehden 45 runkosarjaottelussa tehot 7+12=19 ja viidessä playoff-ottelussa yhden maalin. Haatanen sijoittui runkosarjassa tulokkaiden pistepörssissä viidenneksi. Hän teki liigauransa avausmaalin 11. marraskuuta 2020 vieraissa Turun Palloseuraa vastaan. Huhtikuussa 2021 Haatanen teki Pelicansin kanssa vuoden mittaisen jatkosopimuksen. Lokakuussa hänen sopimustaan jatkettiin kahdella vuodella kevääseen 2024 saakka.

Haatanen voitti kauden 2022–2023 päätteeksi SM-hopeaa.

### Maajoukkueura

Haatanen on pelannut 20 nuorten ja kuusi poikien maaottelua. Hän putosi viimeisten joukossa Suomen alle 20-vuotiaiden MM-leiriryhmästä vuoden 2020 turnaukseen. Haatanen edusti Suomea myös jääkiekon yksilötaitokilpailuissa Lillehammerissa järjestetyissä nuorten olympiakisoissa 2016, jolloin hän voitti pronssia.

Pelityyli
---------

Jatkoaika.com-verkkolehden toimittaja Veeti Kantoluodon mukaan Haatanen on pienikokoinen, nopeasti liikkuva laituri, joka on tehnyt hyvin tehoja niin A-nuorten SM-liigassa kuin Nuorissa Leijonissa. Kantoluodon mukaan Haatasen vahvuuksiin lukeutuvat kiekonhallinta, luistelu ja pelin tekeminen, mutta hän omaa myös hyvän laukauksen. Kantoluodon mukaan Haatasen kehityskohteita on fyysisyyden nostamisessa miesten pelien tasolle sekä joukkuepelaamisessa, sillä hänellä on taipumusta sortua liian monimutkaisiin ratkaisuihin.

Haatanen on itse maininnut suurimmaksi vahvuudekseen mailankäsittelytaidon. Hän on kertonut seuranneensa Artemi Panarinia.

Muuta
-----

Haatasen isä Jani on toiminut juniorivalmentajana Kiekko-Vantaan organisaatiossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2017–2018 | Blues | A-SM | 32 | 3 | 4 | 7 | 6 | – | – | – | – | – |
| 2018–2019 | Pelicans | A-SM | 38 | 14 | 30 | 44 | 32 | 10 | 3 | 5 | 8 | 4 |
|  | Pelicans | SM-liiga | 2 | 0 | 0 | 0 | 0 | – | – | – | – | – |
|  | Peliitat | Mestis | 14 | 2 | 7 | 9 | 2 | – | – | – | – | – |
| 2019–2020 | Pelicans | A-SM | 2 | 1 | 1 | 2 | 0 | 1 | 0 | 0 | 0 | 0 |
|  | Pelicans | SM-liiga | 15 | 0 | 4 | 4 | 16 | – | – | – | – | – |
|  | Peliitat | Mestis | 30 | 5 | 16 | 21 | 12 | – | – | – | – | – |
| 2020–2021 | Pelicans | SM-liiga | 45 | 7 | 12 | 19 | 6 | 4 | 1 | 0 | 1 | 4 |
| 2021–2022 | Pelicans | SM-liiga | 57 | 4 | 12 | 16 | 37 | 3 | 0 | 0 | 0 | 0 |
| 2022–2023 | Pelicans | SM-liiga | 50 | 5 | 8 | 13 | 16 | 18 | 0 | 3 | 3 | 14 |
| 5 kautta | yhteensä | SM-liiga | 169 | 16 | 36 | 52 | 75 | 25 | 1 | 3 | 4 | 18 |
| 2 kautta | yhteensä | Mestis | 44 | 7 | 23 | 30 | 14 | – | – | – | – | – |

Lähteet
-------

* Aleks Haatanen The Internet Hockey Databasessa (englanniksi)
* Aleks Haatanen Eurohockey-sivustolla (englanniksi)
* Aleks Haatanen *Elite Prospects*. Everysport Media Group AB.  (englanniksi)

### Viitteet

1. 1 2  Haatanen ja Salonen aloittavat kautensa Heinolassa – hyökkääjälupaukset kehuvat Pelicans-polkua: "Suomesta ei löydy tätä parempaa" *pelicans.fi*.  4.9.2019. Lahden Pelicans Oy. Viitattu 6.9.2019.
2. 1 2 3 4 5 6 7  Aleks Haatanen *Elite Prospects*. Everysport Media Group AB.  (englanniksi)
3. 1 2 3 4 5  Salonen, Aleksi: Vantaan rivitalolähiön pihapeleistä Liigaan ponnistaneella Haatasella on kova palo nousta parrasvaloihin - "Luistelusta ja taidosta ei pitäisi jäädä kiinni" *pelicans.fi*.  28.7.2020. Lahden Pelicans Oy. Viitattu 3.8.2020.
4. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 16.4.2019. (englanniksi)
5. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 16.4.2019. (englanniksi)
6. ↑  Elite Prospects - Blues U16 *eliteprospects.com*. Everysport Media Group AB. Viitattu 16.4.2019. (englanniksi)
7. ↑  Elite Prospects - Pelicans U20 *eliteprospects.com*. Everysport Media Group AB. Viitattu 16.4.2019. (englanniksi)
8. ↑  PELIPÄIVÄ! *facebook.com*.  21.11.2018. Heinolan Peliitat Oy. Viitattu 6.12.2018.
9. ↑  Pelicans - HPK, 5.12.2018 *liiga.fi*.  5.12.2018. Jääkiekon SM-liiga Oy. Viitattu 6.12.2018.
10. ↑  Pelicans - HPK, 5.12.2018 *liiga.fi*.  5.12.2018. Jääkiekon SM-liiga Oy. Viitattu 6.12.2018.
11. ↑  A-nuorten tähdille liigasopimukset *pelicans.fi*.  10.5.2019. Lahden Pelicans Oy. Viitattu 18.6.2019.
12. ↑  Luhtakallio, Toni: Pelaaja-arviot 2019−20: 52 yrittäjää, viisi kiitettävää suoritusta − Pelicansin kausi oli yhtä turbulenssia *Jatkoaika.com*.  19.3.2020. Jatkoaika r.y. Viitattu 21.4.2020.
13. ↑  Pelaajatilastot *liiga.fi*. Jääkiekon SM-liiga Oy. Viitattu 27.5.2021.
14. ↑  TPS - Pelicans, 11.11.2020 *liiga.fi*.  11.11.2020. Jääkiekon SM-liiga Oy. Viitattu 17.1.2021.
15. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 27.5.2021.
16. ↑  Hurmerinta, Eero: Pelicans teki kolme jatkosopimusta hyökkäykseen − Haatanen ja Hämäläinen pysyvät Lahdessa vuoteen 2024 *Jatkoaika.com*.  15.10.2021. Jatkoaika r.y. Viitattu 15.10.2021.
17. ↑  Nyrhinen, Matti: MM-leiriltä yllätyssiirto liigakokoonpanoon herätti kysymyksen jopa Kaapo Kakosta – Nuorten Leijonien GM kertoo faktat *MTVuutiset.fi*.  18.12.2019. Telia Company AB. Viitattu 9.7.2023.
18. ↑  Aleks Haatanen nousi olympiapronssille - Suomelle taitokisan mitali protestin kautta - "Onneksi oikeus voitti" *leijonat.fi*.  20.2.2016. Suomen Jääkiekkoliitto – Finlands Ishockeyförbund ry. Viitattu 6.12.2018.
19. ↑  Iilomo, Sami: Kakon, Heiskasen ja Laineen jalanjäljillä − Tarkastelussa Liigan nuoret tulevaisuuden tähdet *Jatkoaika.com*.  11.9.2019. Jatkoaika r.y. Viitattu 11.9.2019.
20. ↑  Elite Prospects - Jani Haatanen Team Staff Profile *eliteprospects.com*. Everysport Media Group AB. Viitattu 18.6.2019. (englanniksi)

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki